Diari Oficial de la Generalitat Valenciana


Sumari del DOGV 7214, del 14-02-2014 (2014/1243)

RESOLUCIÓ de 12 de febrer de 2014, de la directora general del Secretariat del Consell i Relacions amb les Corts, per la qual es disposa la publicació de l'acord marc de col·laboració entre CulturArts Generalitat i l'Associació d'Estudis del Cant Valencià per a l'exercici d'activitats per a la investigació, promoció i difusió del cant valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7214

Data del DOGV
:   14-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1243


Data del document
:   12-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de febrer de 2014, de la directora general del Secretariat del Consell i Relacions amb les Corts, per la qual es disposa la publicació de l'acord marc de col·laboració entre CulturArts Generalitat i l'Associació d'Estudis del Cant Valencià per a l'exercici d'activitats per a la investigació, promoció i difusió del cant valencià. [2014/1243]  
CulturArts Generalitat i l'Associació d'Estudis del Cant Valencià han subscrit, després de la tramitació prèvia reglamentària, l'11 de febrer de 2014, l'acord marc de col·laboració per a l'exercici d'activitats per a la investigació, promoció i difusió del cant valencià.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 295/2014 i que figura com a annex d'esta resolució.  
  
València, 12 de febrer de 2014.- La directora general del Secretariat del Consell i Relacions amb les Corts: Marta Martí Arador.  
  
  
  
Acord de col·laboració entre CulturArts Generalitat i l'Associació d'Estudis del Cant Valencià per al desenrotllament d'activitats per a la investigació, promoció i difusió del cant valencià  
  
València, 11 de febrer de 2014  
  
Reunits  
D'una part, CulturArts Generalitat, amb CIF T-9787112-C i amb domicili en la plaça de l'Ajuntament, 17, de València, CP 46298 i en nom seu i representació M.ª José Catalá Verdet, que actua en qualitat de presidenta de CulturArts Generalitat en virtut del Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat.  
I d'una altra part, l'Associació d'Estudis del Cant Valencià, amb CIF G-98022460 i amb domicili en la plaça de l'Àngel, 5-1a, de València i en nom seu i representació Manuel Marzal Álvaro, que actua en qualitat de president de l'Associació.  
Ambdós parts es reconeixen mútuament la capacitat legal suficient per a l'atorgament del present acord i, a este efecte,  
  
Exposen  
I. Que CulturArts Generalitat (d'ara en avant CulturArts), és una entitat de dret públic i té com a finalitat el desplegament i execució de la política cultural de la Generalitat quan concernix al coneixement, tutela, foment, conservació, restauració, estudi, investigació i difusió de les arts escèniques, musicals i plàstiques en totes les seues varietats i els museus en particular, del patrimoni audiovisual i de la cinematografia i en general de tots els béns culturals integrants del patrimoni cultural valencià.  
  
II. Que l'Associació d'Estudis del Cant Valencià (d'ara en avant AECV) té entre els seus objectius la conservació del cant valencià (cant d'estil i albaes) i totes les músiques valencianes de tradició oral, així com els seus valors antropològics, històrics, socials i artístics. De la mateixa manera té com a objectiu la salvaguarda de tots els materials, documents sonors i audiovisuals, etc. que estiguen relacionats amb el cant valencià i altres músiques valencianes, així com danses valencianes.  
Que les dos entitats tenen voluntat de treballar i establir programes de col·laboració en l'àmbit social i cultural que permeten obtindre millores en els servicis que presten a la societat.  
Amb este fi, ambdós institucions decidixen subscriure un acord marc de cooperació d'acord amb les següents  
  
  
Clàusules  
  
Primera. Objecte de l'acord  
L'objecte d'este acord és establir el marc de col·laboració entre CulturArts i AECV per a l'exercici d'activitats d'investigació, promoció i difusió del cant valencià.  
  
Segona. Modalitats de col·laboració  
2.1. CulturArts i AECV es comprometen a facilitar, afavorir i cooperar en el desenrotllament conjunt de projectes i programes de col·laboració en la promoció i difusió del cant valencià.  
2.2. CulturArts i AECV es comprometen a dur a terme les accions que siguen considerades d'interés mutu en el camp de l'estudi i investigació del cant valencià i de l'etnomusicologia, dins de les possibilitats d'ambdós institucions.  
2.3. CulturArts i AECV realitzaran les accions que consideren convenients per a la recuperació i conservació del cant valencià.  
2.4. CulturArts i AECV es comprometen a prestar-se assessorament mutu en l'àmbit de les seues competències.  
2.5. L'execució de les modalitats de cooperació previstes en este acord s'establiran per mitjà de les corresponents addendes que quedaran incorporades a este acord o a través d'acords específics.  
  
Tercera. Obligacions econòmiques  
El present acord no comporta compromisos econòmics directes per a les parts. Els futurs acords que se sustenten sobre obligacions econòmiques se substanciaran per mitjà dels acords específics que adjuntaran, com a addendes, a este acord marc de col·laboració.  
  
Quarta. Duració  
La duració d'este acord és d'un any i podrà prorrogar-se de forma tàcita, llevat que una o ambdós parts comuniquen per escrit a l'altra, almenys amb dos mesos d'anticipació al seu venciment.  
  
Quinta. Comissió mixta  
Es crea una comissió mixta constituïda de forma paritària per dos representants de l'AECV, que seran designats pel president de l'AECV i dos en representació de CulturArts que seran designats pel director general de CulturArts Generalitat. La seua funció serà acordar i decidir sobre les diferents propostes de col·laboració i arbitrar les mesures necessàries per al seu correcte desenrotllament.  
  
Sexta. Jurisdicció  
Per a qualsevol controvèrsia, discrepància i interpretació que poguera sorgir amb motiu del present acord, les parts se sotmetran expressament a la competència i jurisdicció dels jutjats i tribunals de València.  
  
I en prova de conformitat i acceptació firmen per duplicat este document en el lloc i la data indicats.  
  
El president de l'Associació d'Estudis de Cant Valencià: Manuel Marzal Álvaro.  
La presidenta de CulturArts Generalitat: M.ª José Catalá Verdet.